Document ID: 31979R2287

ΚΑΝΟΝΙΣΜΟΣ (ΕΟΚ) αριθ.2287/79 TOY ΣΥΜΒΟΥΛΙΟΥ της 15ης Οκτωβρίου 1979 περί μεταβιβάσεως στον ιταλικό οργανισμό παρεμβάσεως μαλακού σίτου που κρατείται από το γερμανικό οργανισμό παρεμβάσεως και περί των όρων διαθέσεως του σίτου αυτού στην αγορά
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ.2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ.1547/79(2), και ιδιαίτερα το άρθρο 7 παράγραφος 4-
τον κανονισμό (ΕΟΚ) αριθ.729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής(3), όπως τροποποιήθηκε τελευταία από τον κανονισμό (ΕΟΚ) αριθ. 2788/72(4), και ιδιαίτερα το άρθρο 3 παράγραφος 2,
τον κανονισμό (ΕΟΚ) αριθ.2738/75 του Συμβουλίου της 29ης Οκτωβρίου 1975 περί καθορισμού γενικών κανόνων για την παρέμβαση στην αγορά σιτηρών(5), και ιδιαίτερα το άρθρο 4,
την πρόταση της Επιτροπής,
Εκτιμώντας:
ότι η ιταλική αγορά μαλακού σίτου διατρέχει τον κίνδυνο να έχει δυσχέρειες προμηθείας- ότι σημειώθηκαν υψηλές τιμές αγοράς γι' αυτό το προϊόν στη χώρα αυτή-
ότι για να αντιμετωπισθεί η κατάσταση αυτή ένα μέρος της ποσότητος του μαλακού αρτοποιήσιμου σίτου που διατίθεται ακόμα στην παρέμβαση στην υπόλοιπη Κοινότητα πρέπει να δοθεί στον ιταλικό οργανισμό παρεμβάσεως-
ότι θα πρέπει αργότερα να ορισθούν λεπτομερείς κανόνες για την ανάληψη του προϊόντος και την ευθύνη της μεταβιβάσεώς του-
ότι οι διατάξεις που καλύπτουν τη λογιστική πλευρά της πράξεως αυτής πρέπει να ευθυγραμμισθούν με τις ρυθμίσεις που καθορίζονται από τον κανονισμό (ΕΟΚ) αριθ.787/69 του Συμβουλίου της 22ας Απριλίου 1969 περί χρηματοδοτήσεως της δαπάνης παρεμβάσεως για την εγχώρια αγορά σιτηρών και ορύζης(6), όπως τροποποιήθηκε τελευταία από τον κανονισμό (ΕΟΚ) αριθ.354/78(7)-
ότι τα μέτρα αυτά προϋποθέτουν την ανάληψη του κόστους μεταφοράς από το Τμήμα Εγγυήσεων του Ευρωπαϊκού Ταμείου Γεωργικού Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από 1ης Νοεμβρίου 1979, ο γερμανικός οργανισμός παρεμβάσεως θα διατηρεί 200 000 τόννους μαλακού σίτου αρτοποιήσιμης ποιότητος στη διάθεση του ιταλικού οργανισμού παρεμβάσεως, που θα εξασφαλίσει μεταφορά στην Ιταλία πριν από το τέλος της περιόδου εμπορίας 1979/80.
Το προϊόν αυτό πρέπει να ανταποκρίνεται στις προϋποθέσεις του κανονισμού (ΕΟΚ) αριθ.1549/79(8).
2. Ο κανονισμός (ΕΟΚ) αριθ.376/70 της Επιτροπής της 27ης Φεβουαρίου 1970 περί καθορισμού της διαδικασίας και των όρων διαθέσεως των σιτηρών, που κρατούνται από οργανισμούς παρεμβάσεως(9), όπως τροποποιήθηκε τελευταία από τον κανονισμό (ΕΟΚ) αριθ. 1687/76(10), θα ισχύει για τη μεταπώληση του προϊόντος, που αναφέρεται στην παράγραφο 1- η τιμή αναγωγής, όμως, θα υποκαθιστά την τιμή παρεμβάσεως.
3. Ο ενέργειες παραδόσεως και μεταφοράς θα κατακυρώνονται με διαγωνισμό. Η μεταφορά πρέπει να γίνεται υπό τους πλέον ευνοϊκούς όρους.
4. Οι λεπτομέρειες εφαρμογής του κανονισμού αυτού, και ιδίως οι κανόνες που αφορούν την παράδοση και τη μεταφορά του εν λόγω προϊόντος, θα καθορισθούν σύμφωνα με τη διαδικασία που καθορίζεται στο άρθρο 26 του κανονισμού (ΕΟΚ) αριθ.2727/75.
Άρθρο 2
1. Στο τέλος κάθε μήνα ο γερμανικός οργανισμός παρεμβάσεως θα καταχωρεί τις ποσότητες που μεταφέρθηκαν κατά το μήνα αυτό ως μηδενική χρέωση στο λογαριασμό που αναφέρεται στο άρθρο 3 παράγραφος 1 του κανονισμού (ΕΟΚ) αριθ.787/69.
2. Στο τέλος κάθε μήνα ο ιταλικός οργανισμός παρεμβάσεως θα καταχωρεί τις ποσότητες που παραδόθηκαν σε αυτόν ως μηδενική πίστωση, στο λογαριασμό που αναφέρεται στη παράγραφο 1.
3. Το κόστος της μεταφοράς των ποσοτήτων που μεταβιβάσθηκαν θα καταχωρείται στο λογαριασμό που αναφέρεται στην παράγραφο 1.
4. Όπου είναι αναγκαίο, λεπτομερείς κανόνες για την εφαρμογή του άρθρου αυτού θα εκδίδονται σύμφωνα με τη διαδικασία που καθορίζεται στο άρθρο 13 του κανονισμού (ΕΟΚ) αριθ.729/70.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, την 15η Οκτωβρίου 1979.

Labels: 3
10
18
17